અમદાવાદ: વિધાનસભાની ચૂંટણીને હવે ગણતરીના દિવસો બાકી રહ્યા છે ત્યારે ભાંગફોડિયાં તત્ત્વો યેનકેનપ્રકારેણ મામલે શાંતિ ડોહળવાનો પ્રયાસ કરી રહ્યા છે. ગઇ કાલે ગોમતીપુર વિસ્તારમાં કોમી જૂથ અથડામણ થતાં સમગ્ર વિસ્તારમાં ભારેલા અગ્નિ જેવી સ્થિતિ સર્જાઇ હતી. પોલીસના કાફલાએ સમયસર ઘટના સ્થળે પહોચી જઇને ઉશ્કેરાયેલા ટોળાંને વેરવિખેર કર્યું હતું અને સમગ્ર વિસ્તારમાં પોલીસનો ચાંપતો બંદોબસ્ત ગોઠવી દીધો હતો.